**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL VIEŠOSIOS ĮSTAIGOS „LAZDIJŲ TURIZMO INFORMACINIS CENTRAS“ DIDŽIAUSIO LEISTINO PAREIGYBIŲ SKAIČIAUS PATVIRTINIMO**

2018 m. lapkričio 15 d. Nr. 34-1525

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos „Lazdijų turizmo informacinis centras“ įstatų, patvirtintų Lazdijų rajono savivaldybės tarybos 2015 m. gruodžio 4 d. sprendimu Nr. [5TS-246](http://195.182.64.50:49201/aktai/Default.aspx?Id=3&DocId=37386) „Dėl VšĮ „Lazdijų turizmo informacinis centras“ įstatų pakeitimo ir patvirtinimo“, 65 punktu ir atsižvelgdama į viešosios įstaigos „Lazdijų turizmo informacinis centras“ 2018-11-14 prašymą Nr. 1S-99 „Dėl maksimalaus leistino etatų skaičiaus didinimo“, Lazdijų rajono savivaldybės taryba nusprendžia:

1. Patvirtinti viešosios įstaigos „Lazdijų turizmo informacinis centras“ didžiausią leistiną pareigybių skaičių – 8.
2. Pripažinti netekusiu galios Lazdijų rajono savivaldybės tarybos 2006 m. birželio 13 d. sprendimą Nr. [5TS-1250](http://195.182.64.50:49201/aktai/Default.aspx?Id=3&DocId=4879) „Dėl VšĮ „Lazdijų turizmo informacinis centras“ naujos redakcijos įstatų, struktūros ir direktoriaus pareigybės aprašymo patvirtinimo“ su visais pakeitimais ir papildymais.
3. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**,,DĖL VIEŠOSIOS ĮSTAIGOS „LAZDIJŲ TURIZMO INFORMACINIS CENTRAS“ DIDŽIAUSIO LEISTINO PAREIGYBIŲ SKAIČIAUS PATVIRTINIMO“**

**PROJEKTO AIŠKINAMASIS RAŠTAS**

2018 m. lapkričio 14 d.

Lazdijai

Lazdijų rajono savivaldybės tarybos sprendimo „Dėl viešosios įstaigos „Lazdijų turizmo informacinis centras“ didžiausio leistino pareigybių skaičiaus patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 3 dalies 9 punktu, Lietuvos Respublikos viešųjų įstaigų įstatymo 10 straipsnio 1 dalies 16 punktu ir 8 dalimi, viešosios įstaigos „Lazdijų turizmo informacinis centras“ įstatų, patvirtintų Lazdijų rajono savivaldybės tarybos 2015 m. gruodžio 4 d. sprendimu Nr. 5TS-246 „Dėl VšĮ „Lazdijų turizmo informacinis centras“ įstatų pakeitimo ir patvirtinimo“, 65 punktu ir atsižvelgiant į viešosios įstaigos „Lazdijų turizmo informacinis centras“ prašymą.

***Šio sprendimo projekto tikslas –*** patvirtinti viešosios įstaigos „Lazdijų turizmo informacinis centras“ didžiausią leistiną pareigybių skaičių – 8.

Lietuvos istorinių transporto priemonių išsaugojimo asociacija „Retromobile“ bendradarbiaudama su Lazdijų rajono savivaldybe pradėjo istorinių transporto priemonių muziejaus savivaldybei priklausančiose pastatuose Ežerų g. 44, Dumblio k., Lazdijų sen., Lazdijų r. sav., steigimo procedūras. Lazdijų rajono savivaldybės taryba leido minėtai asociacijai panaudos teise naudotis sandėliu ir garažu, į kuriuos jau gabenami muziejaus eksponatai. Planuojama, kad šis muziejus savo veiklą pradės 2019 metų pavasarį ir taps labai įdomiu turistų traukos centru Lazdijų rajono savivaldybėje. Siekiant užtikrinti sklandų steigiamo technikos muziejaus darbą ir kokybišką potencialių lankytojų aptarnavimą, būtina numatyti vieną pareigybę būsimam muziejaus darbuotojui.

Šiuo sprendimo projektu siūloma 1 pareigybe padidinti esamą viešosios įstaigos „Lazdijų turizmo informacinis centras“ pareigybių skaičių, t. y. nuo 7 iki 8 pareigybių.

***Kaip šiuo metu yra sprendžiami projekte aptarti klausimai***­ – šiuo metu visos įstaigai patvirtintos pareigybės yra užimtos (7 pareigybės) ir jų nepakanka užtikrinti sklandų steigiamo istorinių transporto priemonių muziejaus darbą ir kokybišką potencialių lankytojų aptarnavimą.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimą, viešosios įstaigos „Lazdijų turizmo informacinis centras“ direktorius galės priimti į darbą darbuotoją ir taip užtikrinti sklandų steigiamo istorinių transporto priemonių muziejaus darbą ir kokybišką potencialių lankytojų aptarnavimą.

 ***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė